pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การจับกุมตัวการขบวนการปลอมพันธบัตรรัฐบาล
วันศุกร์ที่ 3 กรกฎาคม 2563
การจับกุมตัวการขบวนการปลอมพันธบัตรรัฐบาล
ตามที่ สบน.ประชาสัมพันธ์แจ้งเตือนประชาชนระมัดระวังแก๊งปลอมพันธบัตร ผ่านสื่อสารสนเทศช่องทางต่างๆ เมื่อเดือน เม.ย.2563 ขณะนี้ ศปก.ปอศ. สามารถจับกุมตัวการขบวนการปลอมพันธบัตรรัฐบาลได้แล้วเมื่อวันที่ 2 ก.ค.2563 และอยู่ระหว่างการนําตัวไปสอบสวนเพิ่มเติมต่อไป
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ตามที่สํานักงานบริหารหนี้สาธารณะได้ประชาสัมพันธ์แจ้งเตือนให้ประชาชนระมัดระวังแก๊งปลอมพันธบัตร ผ่านสื่อสารสนเทศช่องทางต่างๆ เมื่อเดือนเมษายน 2563 ขณะนี้ กองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ศปก.ปอศ.) สามารถจับกุมตัวการขบวนการปลอมพันธบัตรรัฐบาลได้แล้วเมื่อวันที่ 2 กรกฎาคม 2563 และอยู่ระหว่างการนําตัวไปสอบสวนเพิ่มเติมต่อไป
กรณีดังกล่าวเกิดขึ้นเนื่องจากได้มีกลุ่มมิจฉาชีพออกปลอมพันธบัตรรัฐบาลและใช้อุบายหลอกลวงประชาชน โดยสร้างความน่าเชื่อถือและชักชวนให้ประชาชนร่วมลงทุน จนทําให้ประชาชนหลงเชื่อเข้าทําธุรกรรมเป็นจํานวนมาก ธนาคารแห่งประเทศไทยในฐานะนายทะเบียนที่กระทรวงการคลังแต่งตั้ง ได้ตรวจสอบพบการปลอมพันธบัตรรัฐบาลและแจ้งต่อสํานักงานบริหารหนี้สาธารณะ ในฐานะหน่วยงานในกระทรวงการคลังที่ทําหน้าที่เป็นผู้ออกพันธบัตร เมื่อเดือนกุมภาพันธ์ 2563 ที่ผ่านมา และรัฐมนตรีว่าการกระทรวงการคลังได้มอบหมายให้สํานักงานบริหารหนี้สาธารณะเป็นผู้แทนกระทรวงการคลังเข้าแจ้งความต่อกองบังคับการปราบปรามการกระทําความผิดเกี่ยวกับอาชญากรรมทางเศรษฐกิจ (ศปก.ปอศ.) และสั่งการให้ติดตามดูแลเรื่องดังกล่าวอย่างใกล้ชิด เนื่องจากการปลอมแปลงพันธบัตรออมทรัพย์ในกรณีดังกล่าว มีการนําไปหลอกลวงประชาชนเพื่อนําไปใช้ประโยชน์ต่างๆ เช่น เป็นหลักประกันในการประมูลงาน หรือนําไปสร้างความน่าเชื่อถือในการดําเนินธุรกิจให้ผู้อื่นหลงเชื่อและเข้าทําธุรกรรมด้วย เป็นต้น ซึ่งทาง ศปก.ปอศ. ได้ดําเนินการสืบสวนและเข้าจับกุมหัวหน้าขบวนการปลอมพันธบัตรรัฐบาลได้สําเร็จเมื่อวันที่ 2 กรกฎาคม 2563 ซึ่งการปลอมพันธบัตรรัฐบาลดังกล่าว เป็นความผิดตามประมวลกฎหมายอาญา มาตรา 240 ฐานปลอมพันธบัตรรัฐบาล ต้องระวางโทษจําคุกตลอดชีวิต หรือจําคุกตั้งแต่สิบปีถึงยี่สิบปี และปรับตั้งแต่สองแสนบาทถึงสี่แสนบาท
นางแพตริเซียกล่าวเพิ่มเติมว่า ปัจจุบันสํานักงานบริหารหนี้สาธารณะมีการเปิดจําหน่ายพันธบัตรออมทรัพย์ให้กับประชาชนทั่วไปเป็นประจําทุกปีอยู่แล้ว ซึ่งสามารถติดตามการจําหน่ายได้จากเว็บไซต์หรือ facebook ของสํานักงานบริหารหนี้สาธารณะ อย่างไรก็ดี หากมีผู้มาเสนอขาย ให้ยืม เช่า หรือนําพันธบัตรมาวางเป็นหลักประกัน หรือผู้ประกอบการโปรดใช้ความระมัดระวังด้วย และหากมีข้อสงสัย หรือต้องการตรวจสอบพันธบัตรรัฐบาล หรือแจ้งเบาะแสการปลอมแปลงพันธบัตร สามารถติดต่อสอบถามผ่าน สายด่วน 1213 ศูนย์คุ้มครองผู้ใช้บริการทางการเงิน ธนาคารแห่งประเทศไทย หรือ www.1213.or.th
กลุ่มกฎหมาย สํานักงาบริหารหนี้สาธารณะ
โทร. 022658050 ต่อ 5918
รัฐบาลไทย-ข่าวทำเนียบรัฐบาล-สธ.นับถอยหลังยุติสารเคมีอันตราย 3 ชนิด ยกระดับงานเฝ้าระวังผู้ป่วยจากพิษสารเคมีทางการเกษตร
วันพุธที่ 16 ตุลาคม 2562
สธ.นับถอยหลังยุติสารเคมีอันตราย 3 ชนิด ยกระดับงานเฝ้าระวังผู้ป่วยจากพิษสารเคมีทางการเกษตร
คกก.รณรงค์และขับเคลื่อนเพื่อยุติการใช้สารเคมีฯ ประชุมผ่านระบบวิดีโอกับทั่วประเทศ ยกระดับการเฝ้าระวัง รายงานผู้ป่วยจากพิษสารเคมีทางการเกษตร  ร่วมนับถอยหลังยุติการใช้สารเคมีทางเกษตรอันตราย 3 ชนิด
คกก.รณรงค์และขับเคลื่อนเพื่อยุติการใช้สารเคมีฯ ประชุมผ่านระบบวิดีโอกับทั่วประเทศ ยกระดับการเฝ้าระวัง รายงานผู้ป่วยจากพิษสารเคมีทางการเกษตร ร่วมนับถอยหลังยุติการใช้สารเคมีทางเกษตรอันตราย 3 ชนิด
วันนี้ (16 ตุลาคม 2562) ที่กระทรวงสาธารณสุข จ.นนทบุรี นายแพทย์หม่อมหลวงสมชาย จักรพันธ์ ประธานคณะที่ปรึกษารัฐมนตรีว่าการกระทรวงสาธารณสุข ในฐานะประธานคณะกรรมการรณรงค์และขับเคลื่อนเพื่อยุติการใช้สารเคมีทางการเกษตรที่อันตรายต่อสุขภาพ พร้อมด้วยศาสตราจารย์ นายแพทย์ ธีระวัฒน์ เหมะจุฑา ที่ปรึกษารัฐมนตรีว่าการกระทรวงสาธารณสุขและคณะ ประชุมผ่านระบบวิดีโอกับสํานักงานสาธารณสุขทั่วประเทศ ชี้แจงแนวทางการทํางานเพื่อยุติการใช้สารเคมีทางการเกษตรที่มีอันตรายสูง 3 ชนิด ซึ่งกระทรวงสาธารณสุขได้ให้ความสําคัญกําหนดให้การป่วยและเสียชีวิตจากพิษสารเคมีทางการเกษตรเป็นตัวชี้วัด และอยู่ในระบบรายงานโรค
นายแพทย์หม่อมหลวงสมชาย กล่าวว่า การประชุมชี้แจงในวันนี้ เป็นการยกระดับการเฝ้าระวัง ระบบการรายงานผู้ป่วยจากพิษสารเคมีทางการเกษตร ที่มีอันตรายต่อสุขภาพประชาชน ทั้งเป็นสารก่อมะเร็งในผู้ที่สัมผัสในปริมาณน้อยแต่ต่อเนื่อง และเกิดพิษเฉียบพลัน เช่น ปอดพัง หนังเน่า เนื้อเน่าจากสารฆ่าวัชพืชพาราควอต หรือสารฆ่าแมลงคลอร์ไพริฟอส ที่จะรบกวนการทํางานของต่อมไทรอยด์ ระบบสืบพันธ์ ระบบประสาท ส่งผลต่อพัฒนาการเด็ก ส่วนสารไกลโฟเซต จะรบกวนการทํางานระบบต่อมไร้ท่อ เป็นต้น ซึ่งมีรายงานชัดเจนว่าหลายประเทศทั่วโลกห้ามใช้และประกาศห้ามใช้
ทั้งนี้ กระทรวงสาธารณสุข ได้เร่งรัดจัดการภัยคุกคามความมั่นคงทางสุขภาพ ได้เปิด War Room พร้อมตั้งคณะกรรมการ และคณะทํางาน เพื่อรณรงค์และขับเคลื่อนเพื่อยุติการใช้สารเคมีทางการเกษตรที่อันตรายต่อสุขภาพ มีเป้าหมายที่จะยุติการใช้สารเคมีทางการเกษตรที่มีอันตรายสูง 3 ชนิด คือพาราควอต ไกลโฟเซต คลอร์ไพริฟอส ซึ่งประเทศไทย พบรายงานผู้ป่วยด้วยสารเคมีกําจัดศัตรูพืชมีแนวโน้มเพิ่มขึ้น โดยในปี 2559 พบอัตราป่วยด้วยสารเคมีกําจัดศัตรูพืช 18.91 ต่อประชากรแสนราย เพิ่มเป็น 21.52 ต่อประชากรแสนรายในปี 2560 ขณะนี้ 9 เดือนของปี 2562 พบป่วยจากสารเคมีทางการเกษตร (ที่ไม่รวมการฆ่าตัวตาย) ในทุกกลุ่มโรคจํานวน 4,833 รายทั่วประเทศ
“คณะกรรมการฯวัตถุอันตรายทั้งหมด ของกระทรวงสาธารณสุข มีจุดยืนชัดเจนที่จะสนับสนุนยุติการใช้สารเคมีอันตรายทางการเกษตร พร้อมขอให้มีการโหวตแบบเปิดเผย ทั้งนี้ ไม่ว่าผลโหวตจะเป็นอย่างไรกระทรวงสาธารณสุขพร้อมที่จะทํางานเพื่อดูแลประชาชนให้มีสุขภาพดี” นายแพทย์หม่อมหลวงสมชาย กล่าว
ในส่วนโครงการราชบุรีประชารัฐ ของเครือข่ายอาสาคนรักแม่กลอง ที่พบอ้างผู้บริหารระดับสูงของกระทรวงเป็นที่ปรึกษาและใช้ตรากระทรวงสาธารณสุขโดยไม่ได้รับอนุญาตทําให้เกิดความเข้าใจผิดและเสียหายต่อกระทรวงสาธารณสุขและผู้เกี่ยวข้อง มอบกองกฎหมายแจ้งความดําเนินคดีเป็นที่เรียบร้อยแล้ว
***************************************** 16 ตุลาคม 2562
*********************************
รัฐบาลไทย-ข่าวทำเนียบรัฐบาล-ธ.ก.ส. ออกสินเชื่อ 3 โครงการช่วยเกษตรกรรับมือภัยแล้ง
วันจันทร์ที่ 8 มิถุนายน 2563
ธ.ก.ส. ออกสินเชื่อ 3 โครงการช่วยเกษตรกรรับมือภัยแล้ง
ธ.ก.ส. สนับสนุนสินเชื่อเพื่อช่วยเหลือเกษตรกรผู้ประสบภัยแล้ง 3 โครงการ ทั้งสินเชื่อค่าใช้จ่ายฉุกเฉิน สินเชื่อฟื้นฟูและพัฒนาคุณภาพชีวิต และสินเชื่อพัฒนาแหล่งน้ําเพื่อการเกษตร
ธ.ก.ส. สนับสนุนสินเชื่อเพื่อช่วยเหลือเกษตรกรผู้ประสบภัยแล้ง 3 โครงการ ทั้งสินเชื่อค่าใช้จ่ายฉุกเฉิน รายละไม่เกิน 50,000 บาท ดอกเบี้ย 0% 6 เดือนแรก สินเชื่อฟื้นฟูและพัฒนาคุณภาพชีวิต เพื่อเป็นค่าลงทุนการผลิต ดอกเบี้ย MRR-2 และสินเชื่อพัฒนาแหล่งน้ําเพื่อการเกษตร ดอกเบี้ย 0% ใน 2 ปีแรก เพื่อช่วยบรรเทาความเดือดร้อนในภาวะวิกฤต รวมวงเงินกว่า 20,000 ล้านบาท โดยช่วยเหลือเกษตรกรในช่วงภัยแล้งไปแล้วกว่า 30,000 ราย วงเงินกว่า 4,600 ล้านบาท
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์ภัยแล้งที่เกิดขึ้นทั่วประเทศ ซึ่งมีแนวโน้มรุนแรงกว่าปีที่ผ่าน ๆ มา ทําให้หลายพื้นที่ประสบปัญหา ขาดแคลนน้ําอุปโภคบริโภคและทําการเกษตร โดยมีพื้นที่ได้รับความเสียหาย ส่งผลกระทบต่อการดํารงชีวิตประจําวันและการประกอบอาชีพของเกษตรกร นําไปสู่ปัญหาการก่อหนี้นอกระบบ ดังนั้น เพื่อช่วยเหลือและบรรเทาความเดือดร้อนของเกษตรกรลูกค้า ธ.ก.ส. จึงได้จัดทําโครงการสนับสนุนสินเชื่อ เงื่อนไขและดอกเบี้ยผ่อนปรน จํานวน 3 โครงการ ประกอบด้วย
1) สินเชื่อเพื่อเป็นค่าใช้จ่ายฉุกเฉิน วงเงินรวม 10,000 ล้านบาท เพื่อเป็นค่าใช้จ่ายในชีวิตประจําวันหรือฉุกเฉินจําเป็นในครัวเรือนของเกษตรกรลูกค้า ธ.ก.ส. ที่ประสบภัยในเขตพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน เช่น ค่าอุปโภคบริโภคที่จําเป็น ค่าซ่อมแซมบ้านเรือน เครื่องมือ/อุปกรณ์การเกษตร เป็นต้น วงเงินกู้รายละไม่เกิน 50,000 บาท อัตราดอกเบี้ยร้อยละ 0 ต่อปี ในช่วง 6 เดือนแรก และตั้งแต่เดือนที่ 7 เป็นต้นไป คิดอัตราดอกเบี้ย MRR (ร้อยละ 6.50 ต่อปี) กําหนดชําระคืนไม่เกิน 3 ปี นับจากวันกู้
2) สินเชื่อฟื้นฟูและพัฒนาคุณภาพชีวิต วงเงินรวม 5,000 ล้านบาท เพื่อเป็นค่าลงทุนฟื้นฟูการผลิตที่ได้รับความเสียหาย หรือเป็นค่าลงทุนสร้างหรือซ่อมแซมโรงเรือนการเกษตร/เครื่องมือ/เครื่องจักรการเกษตร ที่ได้รับ ความเสียหาย ในเขตพื้นที่ประกาศเขตการให้ความช่วยเหลือผู้ประสบภัยพิบัติกรณีฉุกเฉิน วงเงินกู้รายละไม่เกิน 500,000 บาท อัตราดอกเบี้ย MRR-2 (ร้อยละ 4.50 ต่อปี) ชําระคืนไม่เกิน 15 ปี นับแต่วันกู้
3) สินเชื่อเพื่อพัฒนาแหล่งน้ําเพื่อการเกษตร วงเงินรวม 5,000 ล้านบาท เพื่อเป็นเงินทุนสนับสนุนในการจัดหา สร้าง/พัฒนา และปรับปรุงแหล่งน้ําไว้ใช้ในยามวิกฤต และลดผลกระทบจากสถานการณ์ภัยแล้ง วงเงินกู้รายละไม่เกิน 200,000 บาท อัตราดอกเบี้ยปีที่ 1 - 2 ร้อยละ 0 ต่อปี และตั้งแต่ปีที่ 3 เป็นต้นไป คิดดอกเบี้ยในอัตรา MRR-2 (ร้อยละ 4.50 ต่อปี) ระยะเวลาจ่ายเงินกู้ถึง 31 ธันวาคม 2563
ทั้งนี้ ธ.ก.ส. ได้สนับสนุนสินเชื่อเพื่อช่วยเหลือเกษตรกรในช่วงวิกฤตภัยแล้งแล้วจํานวนกว่า 30,000 ราย จํานวนเงินกว่า 4,600 ล้านบาท ประกอบด้วย สินเชื่อเพื่อเป็นค่าใช้จ่ายฉุกเฉินฯ จํานวนเงิน 110 ล้านบาท เกษตรกร 2,315 ราย สินเชื่อฟื้นฟูและพัฒนาคุณภาพชีวิตฯ จํานวนเงิน 3,766 ล้านบาท เกษตรกร 21,658 ราย และสินเชื่อเพื่อพัฒนาแหล่งน้ําเพื่อการเกษตรฯ จํานวนเงิน 809 ล้านบาท เกษตรกร 6,123 ราย สําหรับผู้ที่สนใจสามารถติดต่อสอบถามรายละเอียดได้ที่ ธ.ก.ส. ทุกสาขา หรือที่ Call Center 02 555 0555
รัฐบาลไทย-ข่าวทำเนียบรัฐบาล-รัฐบาลเผยโทรทัศน์รวมการเฉพาะกิจจะถ่ายทอดพิธีเชิญพระบรมศพจากโรงพยาบาลศิริราชเวลา 14.30 เป็นต้นไป
วันอังคารที่ 1 พฤศจิกายน 2559
รัฐบาลเผยโทรทัศน์รวมการเฉพาะกิจจะถ่ายทอดพิธีเชิญพระบรมศพจากโรงพยาบาลศิริราชเวลา 14.30 เป็นต้นไป
รัฐบาลเผยโทรทัศน์รวมการเฉพาะกิจจะถ่ายทอดพิธีเชิญพระบรมศพจากโรงพยาบาลศิริราชเวลา 14.30 เป็นต้นไป
พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในวันนี้โทรทัศน์รวมการเฉพาะกิจแห่งประเทศไทย จะถ่ายทอดสด พิธีเชิญพระบรมศพ พระเจ้าอยู่หัวในพระบรมโกศ จากโรงพยาบาลศิริราช อัญเชิญมายังพระบรมมหาราชวังซึ่งจะเริ่มถ่ายทอดตั้งแต่เวลา 14.30 น. เป็นต้นไปจนเสร็จสิ้นพิธีโดยสมบูรณ์
“นอกจากนี้คณะรัฐมนตรีได้พิจารณาให้โทรทัศน์รวมการเฉพาะกิจเป็นศูนย์กลางในการถ่ายทอดสดพิธีเชิญพระบรมศพ ในวันนี้ ตลอดจนพระราชพิธีอันจะปรากฏในอนาคตเมื่อได้รับพระบรมราชานุญาตรวมทั้งขอความร่วมมือสื่อมวลชนทุกแขนง ทั้งวิทยุ โทรทัศน์ และสื่อออนไลน์ ซึ่งจะเผยแพร่รายการของสถานีตามปกติภายหลังเสร็จสิ้นการถ่ายทอดรวมการเฉพาะกิจ ได้ร่วมกันนําข้อมูลข่าวสารที่เหมาะสมต่อพี่น้องประชาชนในห้วงเวลานี้ เพื่อเป็นพลังใจซึ่งกันและกัน ลดความสับสน คลายความวิตกกังวลให้แก่สังคม และพสกนิกรชาวไทยทั้งประเทศ รวมทั้งพิจารณาเนื้อหารายการที่จะเผยแพร่ให้เหมาะควรแก่สถานการณ์ของประเทศ และความรู้สึกของพี่น้องประชาชน”
---------------------
สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมทางไกล มอบนโยบายแก่อุตสาหกรรมจังหวัดทั่วประเทศ
วันพฤหัสบดีที่ 23 เมษายน 2563
ปลัดกอบชัยฯ เป็นประธานการประชุมทางไกล มอบนโยบายแก่อุตสาหกรรมจังหวัดทั่วประเทศ
ปลัดกอบชัยฯ เป็นประธานการประชุมทางไกล มอบนโยบายแก่อุตสาหกรรมจังหวัดทั่วประเทศ
วันนี้ (23 เมษายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบนโยบายแก่ อุตสาหกรรมจังหวัดทั่วประเทศ ผ่านระบบการประชุมทางไกล (VDO CONFERENCE) โดยมี นายภานุวัฒน์ ตริยางกูรศรี นางวรวรรณ ชิตอรุณ รองปลัดกระทรวงอุตสาหกรรม นายณัฐพล ณัฏฐสมบูรณ์ หัวหน้าผู้ตรวจราชการ และผู้ตรวจราชการทุกคน เข้าร่วมประชุม ณ ห้องประชุม อก. 2 ชั้น 3 อาคารสํานักงานปลัดกระทรวงอุตสาหกรรม
โดยที่ประชุมฯ ได้มีการหารือเกี่ยวกับมาตรการให้ความช่วยเหลือผู้ประกอบการที่ได้รับผลกระทบจากสถานการณ์โควิด-19 ของกระทรวงอุตสาหกรรม
รัฐบาลไทย-ข่าวทำเนียบรัฐบาล- “ยุติธรรม” หารือแนวทางการเตรียมความพร้อมเผชิญเหตุภัยพิบัติ
วันพุธที่ 19 กันยายน 2561
“ยุติธรรม” หารือแนวทางการเตรียมความพร้อมเผชิญเหตุภัยพิบัติ
“ยุติธรรม” หารือแนวทางการเตรียมความพร้อมเผชิญเหตุภัยพิบัติ
ในวันอังคารที่ ๑๘ กันยายน ๒๕๖๑ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมการพิจารณาแนวทางการเตรียมความพร้อมเผชิญเหตุภัยพิบัติ
สํานักงานปลัดกระทรวงยุติธรรม
เพื่อร่วมกันพิจารณาหาแนวทางการจัดทําแผนเตรียมความพร้อมกรณีเผชิญเหตุภัยพิบัติ
หรือภัยที่ก่อให้เกิดความเสียหายต่อชีวิต และทรัพย์สินของบุคลากรในสํานักงานปลัดกระทรวงยุติธรรม
ให้มีความเหมาะสม สอดคล้องกับสภาพภัยพิบัติ และสามารถนําไปปฏิบัติได้จริงอย่างมีประสิทธิภาพ
อีกทั้งเป็นการดําเนินการตามมติคณะรัฐมนตรี เมื่อวันที่ ๓๑ กรกฎาคม ๒๕๖๑
ที่ได้เน้นย้ําให้ทุกส่วนราชการพิจารณาทบทวนการจัดทําแผนเตรียมความพร้อม
และแผนเผชิญเหตุจากภัยพิบัติต่าง ๆ เช่น แผ่นดินไหว ดินโคลนถล่ม พายุ คลื่นลมทะเล สึนามิ เป็นต้น
ซึ่งเป็นการให้ความสําคัญกับการดําเนินการในเชิงป้องกันปัญหา
และความเสียหายต่อชีวิตและทรัพย์สินของผู้ประสบภัยที่อาจจะเกิดขึ้น
โดยมี นางมณีรัตน์ อดุลยประภากร ผู้อํานวยการส่วนนโยบายภัยจากมนุษย์และความมั่นคง
กรมป้องกันและบรรเทาสาธารณภัย กระทรวงมหาดไทย
ชี้แจงแนวทางและให้ข้อเสนอแนะการจัดทําแผนเตรียมความพร้อมฯ
พร้อมด้วยผู้อํานวยการกอง/สํานักจากหน่วยงานในสังกัดสํานักงานปลัดกระทรวงยุติธรรม เข้าร่วมฯ
รัฐบาลไทย-ข่าวทำเนียบรัฐบาล-ชีวิตวิถีใหม่
วันจันทร์ที่ 8 มิถุนายน 2563
ชีวิตวิถีใหม่
งดรับประทานอาหารร่วมกันและใช้ของร่วมกัน
-นั่งคนเดียว
-รักษษระยะห่าง
รัฐบาลไทย-ข่าวทำเนียบรัฐบาล-กระทรวงเกษตรฯ หารือร่วมกับสภาอุตสาหกรรม เร่งการรับรองยางพาราเป็นไม้เศรษฐกิจตามมาตรฐาน FSC
วันพุธที่ 31 มกราคม 2561
กระทรวงเกษตรฯ หารือร่วมกับสภาอุตสาหกรรม เร่งการรับรองยางพาราเป็นไม้เศรษฐกิจตามมาตรฐาน FSC
กระทรวงเกษตรฯ หารือร่วมกับสภาอุตสาหกรรม เร่งการรับรองยางพาราเป็นไม้เศรษฐกิจตามมาตรฐาน FSC พร้อมเตรียมเสนอนายกฯ ของบสนับสนุนการใช้ยางแปรรูปในหน่วยงานรัฐ
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมหารือร่วมกับสภาอุตสาหกรรมแห่งประเทศไทย ถึงแนวทางความร่วมมือของสองฝ่ายในการสนับสนุนการใช้ไม้เศรษฐกิจในประเทศว่า ประเทศไทยมีการใช้ยางพารา 4 แสนไร่ต่อปี แต่ได้รับรองเป็นไม้เศรษฐกิจจาก FSC เพียง 1.9 แสนไร่ วันนี้ทางสภาอุตสาหกรรมฯ ที่ทําหน้าที่เป็นหน่วยงานรับรองไม้เศรษฐกิจที่ส่งออกขายต่างประเทศ จึงเข้ามาช่วยเร่งการรับรองยางพาราให้เป็นไม้เศรษฐกิจตามมาตรฐานการจัดการป่าไม้อย่างยั่งยืน หรือ FSC ให้เป็นไม้ที่ถูกต้อง ขณะนี้อยู่ระหว่างการประสานงาน
ทั้งนี้ กระทรวงเกษตรและสหกรณ์จะทําหนังสือถึงพลเอกประยุทธ์ จันทรโอชา นายกรัฐมนตรี ผ่าน ดร.สมคิด จาตุศรีพิทักษ์ รองนายกรัฐมนตรี และกระทรวงการคลัง เพื่อขอสนับสนุนงบประมาณกลางปี 61 ในการสนับสนุนการใช้ยางพาราแปรรูปในหน่วยงานราชการ อาทิ พื้นยางโรงเรียน พื้นถนน พื้นเอนกประสงค์หรือลานกีฬา เพื่อให้มีการใช้ยางแปรรูปมากขึ้น โดยมีเงื่อนไขให้ใช้ยางพาราตามข้อแนะนําของสภาอุตสาหกรรมฯ เป็นเงื่อนไขหนึ่ง
“เพื่อให้การทํางานของกระทรวงเกษตรและสหกรณ์กับภาคเอกชน มีความคล่องตัวและใกล้ชิดกันมากขึ้น จะมีการแต่งตั้งคณะทํางานร่วมระหว่างกระทรวงเกษตรและสหกรณ์ กับสภาอุตสาหกรรม รวมทั้งหอการค้า เพื่อนําสินค้าแต่ละชนิดมาหารือร่วมกัน ซึ่งสภาอุตสาหกรรมพร้อมที่จะเข้ามาช่วยดูตั้งแต่ต้นทางการผลิตเพื่อให้ได้มาตรฐานที่ต้องการ เช่น กล้วยหอมที่เคยส่งออกไปยังญี่ปุ่น 8 แสนตัน แต่เมื่อคัดตามมาตรฐานแล้ว ญี่ปุ่นซื้อไปเพียง 30% เท่านั้น ซึ่งครั้งนี้จะเข้ามาช่วยตั้งแต่ต้นทาง โดยจะเริ่มในพื้นที่ภาคเหนือ ได้แก่ ตาก ลําปาง และเชียงใหม่”นายกฤษฎากล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-วธ.จัดเสวนาขับเคลื่อนแผนอุปถัมภ์คุ้มครองศาสนาต่าง ๆ ภายใต้คำสั่งหัวหน้าคณะรักษาความสงบแห่งชาติ ที่ 49/2559
วันศุกร์ที่ 22 มิถุนายน 2561
วธ.จัดเสวนาขับเคลื่อนแผนอุปถัมภ์คุ้มครองศาสนาต่าง ๆ ภายใต้คําสั่งหัวหน้าคณะรักษาความสงบแห่งชาติ ที่ 49/2559
วธ.จัดเสวนาขับเคลื่อนแผนอุปถัมภ์คุ้มครองศาสนาต่าง ๆ
ภายใต้คําสั่งหัวหน้าคณะรักษาความสงบแห่งชาติ ที่ 49/2559
วันที่19มิถุนายน2561เวลา10.00น. ณ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ นายกฤษศญพงษ์ศิริ ปลัดกระทรวงวัฒนธรรม เป็นประธานในพิธีเปิดการประชุมเสวนาขับเคลื่อนแผนการอุปถัมภ์คุ้มครองศาสนาต่าง ๆ ภายใต้คําสั่งหัวหน้าคณะรักษาความสงบแห่งชาติ ที่49/2559โดยมีนายมานัส ทารัตน์ใจ อธิบดีกรมการศาสนา ผู้แทนองค์การศาสนา สํานักงานวัฒนธรรมจังหวัด หน่วยงานราชการที่เกี่ยวข้อง ผู้แทนสถาบันการศึกษาด้านศาสนา และเจ้าหน้าที่กรมการศาสนาเข้าร่วม260คน
ปลัดกระทรวงวัฒนธรรม กล่าวว่า คณะรักษาความสงบแห่งชาติ โดย พลเอก ประยุทธ์ จันทร์โอชา ได้มีคําสั่งหัวหน้าคณะรักษาความสงบแห่งชาติ ที่49/2559ลงวันที่22สิงหาคม2559เรื่อง มาตรการอุปถัมภ์และคุ้มครองศาสนาต่าง ๆ ในประเทศไทย โดยให้เป็นหน้าที่ของทุกหน่วยงานของรัฐในการอุปถัมภ์คุ้มครองทุกศาสนา อันเป็นที่ยอมรับของทางราชการและประชาชนชาวไทย และในการส่งเสริมศาสนิกชนชาวไทยให้มีบทบาทในการพัฒนาประเทศ สร้างความสามัคคีปรองดอง และปฏิรูปประเทศ โดยไม่ขัดต่อกฎหมายและหลักธรรมคําสอนทางศาสนา และในการดําเนินการให้เป็นไปตามแนวทางดังกล่าว กระทรวงวัฒนธรรม (วธ.) โดยกรมการศาสนา ร่วมกับสํานักงานพระพุทธศาสนาแห่งชาติ องค์การทางศาสนา หน่วยงานต่างๆ ร่วมกันจัดทําแผนการอุปถัมภ์คุ้มครองศาสนาต่าง ๆ ภายใต้คําสั่งหัวหน้าคณะรักษาความสงบแห่งชาติ ที่49/2559เสนอคณะรัฐมนตรีพิจารณา และคณะรัฐมนตรีมีมติเห็นชอบแผนดังกล่าว เมื่อวันที่31มกราคม2560
ปลัด วธ. กล่าวต่ออีกว่า ขอขอบคุณทุกภาคส่วนที่ร่วมกันขับเคลื่อนแผนการอุปถัมภ์คุ้มครองศาสนาต่างๆ และรายงานผลการดําเนินงานให้ทราบทุกระยะและได้รับผลสําเร็จเป็นที่น่าพอใจ และเพื่อให้การดําเนินงานเป็นไปอย่างต่อเนื่อง วธ. โดยกรมการศาสนา จึงจัดประชุมเสวนาขับเคลื่อนแผนอุปถัมภ์คุ้มครองศาสนาต่าง ๆ ภายใต้คําสั่งหัวหน้าคณะรักษาความสงบแห่งชาติ ที่49/2559ระหว่างวันที่19 – 20มิถุนายน2561เพื่อให้ผู้เข้าร่วมประชุมประกอบด้วย พระสงฆ์ ผู้นําศาสนา ผู้แทนองค์กรเครือข่ายทางศาสนา ผู้แทนส่วนราชการ สถาบันการศึกษาด้านศาสนา สํานักงานวัฒนธรรมจังหวัด และเจ้าหน้าที่กรมการศาสนา ได้มีโอกาสทบทวน ร่วมกันเสนอแนวทางแก้ไขปัญหา อุปสรรคในการดําเนินงาน ได้รับทราบแนวทางในการขับเคลื่อนงานให้สอดคล้องกับภารกิจของหน่วยงาน ตลอดทั้งเข้าใจหลักคําสอน ข้อปฏิบัติเบื้องต้น และธรรมเนียมปฏิบัติของศาสนาต่าง ๆ เพื่อใช้ในการดําเนินงานให้เป็นไปตามเจตนารมณ์ของคําสั่งหัวหน้าคณะรักษาความสงบแห่งชาติ ที่49/2559และยุทธศาสตร์ของชาติในเรื่องของความมั่นคงต่อไป
ทั้งนี้ วธ. ในฐานะหน่วยงานของรัฐ มีหน้าที่ในการส่งเสริมงานด้านศาสนา ศิลปะและวัฒนธรรม เห็นว่าศาสนาเป็นเรื่องสําคัญที่ทุกภาคส่วนของสังคมจะต้องให้การส่งเสริมโดยเฉพาะทุกหน่วยงานของภาครัฐจะต้องถือเป็นหน้าที่ในการจะให้ความอุปถัมภ์บํารุงและคุ้มครองป้องกันให้ศาสนาดํารงอยู่ได้ เนื่องจากศาสนาเป็นสถาบันหลักของสังคมไทย เป็นบ่อเกิดของศิลปะ วัฒนธรรมและประเพณีที่ดีงาม หลักคําสอนทางศาสนาเป็นสิ่งยึดเหนี่ยวจิตใจของศาสนิกชนให้ประพฤติตนอยู่ในกรอบที่ดีงาม สร้างความรักความสามัคคีของประชาชน และดํารงไว้ซึ่งความมั่นคงของสถาบันชาติ ศาสนา พระมหากษัตริย์ตลอดไป
-------------------------------
รัฐบาลไทย-ข่าวทำเนียบรัฐบาล-"ก.ยุติธรรม” โดยกรมพินิจฯ พัฒนาทักษะด้านกีฬาแก่เด็กและเยาวชนเพื่อคืนคนดีสู่สังคม "ในโครงการ "ปันฝัน ปันยิ้ม" ส่งเสริมกีฬาเยาวชนไทย เสริมสร้างแรงบันดาลใจด้วย Idol"
วันจันทร์ที่ 29 ตุลาคม 2561
"ก.ยุติธรรม” โดยกรมพินิจฯ พัฒนาทักษะด้านกีฬาแก่เด็กและเยาวชนเพื่อคืนคนดีสู่สังคม "ในโครงการ "ปันฝัน ปันยิ้ม" ส่งเสริมกีฬาเยาวชนไทย เสริมสร้างแรงบันดาลใจด้วย Idol"
กรมพินิจและคุ้มครองเด็กและเยาวชน กระทรวงยุติธรรม พัฒนาทักษะด้านกีฬาแก่เด็กและเยาวชนเพื่อคืนคนดีสู่สังคม "ในโครงการ "ปันฝัน ปันยิ้ม" ส่งเสริมกีฬาเยาวชนไทย เสริมสร้างแรงบันดาลใจด้วย Idol"
ในวันอาทิตย์ที่ ๒๘ ตุลาคม ๒๕๖๑ เวลา ๑๑.๐๐ น. ณ ศูนย์ฝึกและอบรมเด็กและเยาวชนสิรินธร ตําบลคลองโยง อําเภอพุทธมณฑล จังหวัดนครปฐมพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรมเป็นประธานในพิธีเปิดกิจกรรม “ส่งเสริมกีฬาเยาวชนไทย เสริมสร้างแรงบันดาลใจด้วย Idol” ภายใต้โครงการ “ปันฝัน ปันยิ้ม” ร่วมกับกรมพินิจและคุ้มครองเด็กและเยาวชน กระทรวงยุติธรรม เพื่อเป็นการสร้างแรงบันดาลใจให้เด็กและเยาวชนได้ตระหนักถึงการเห็นคุณค่าในตนเอง ตลอดจนมุ่งเน้นให้เด็กและเยาวชนได้รับการพัฒนาทั้งด้านร่างกาย จิตใจ ทัศนคติ และสติปัญญา เกิดการเรียนรู้อย่างต่อเนื่อง และสามารถดํารงชีวิตอยู่ในสังคมได้อย่างปกติสุข
ในการนี้ ได้รับเกียรติจาก โรนัลดินโญ่ เกาโช่ อดีตนักฟุตบอลทีมชาติบราซิล และอดีตนักเตะสโมสรบาร์เซโลน่า มาร่วมกิจกรรมให้ความรู้และสร้างแรงบันดาลใจให้กับเด็กและเยาวชนในศูนย์ฝึกและอบรมเด็กและเยาวชนชายสิรินธร โดยมีนายพงศธร สัจจชลพันธ์ ผู้ช่วยรัฐมนตรีประจํากระทรวงยุติธรรม
พร้อมด้วย พลตํารวจเอก เรืองศักดิ์ จริตเอก ที่ปรึกษารัฐมนตรีว่าการกระทรวงยุติธรรม ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน นายชาญนะ เอี่ยมแสง ผู้ว่าราชการจังหวัดนครปฐม ดร.ณัฐพงศ์ โมกขพันธ์ ผู้อํานวยการโครงการปันฝัน ปันยิ้ม ตลอดจนคณะผู้บริหารกระทรวงยุติธรรม รวมถึงเจ้าหน้าที่ที่เกี่ยวข้อง และสื่อมวลชน เข้าร่วมฯ
โอกาสนี้รองนายกรัฐมนตรีและรัฐมนตรีว่าการกระทรวงยุติธรรมกล่าวว่า กระทรวงยุติธรรม มุ่งส่งเสริมนโยบายการคืนคนดีสู่สังคม โดยการพัฒนาขีดความสามารถด้านกีฬาให้แก่เด็กและเยาวชน ที่อยู่ในความดูแลของกรมพินิจและคุ้มครองเด็กและเยาวชน ซึ่งที่ผ่านมา กรมพินิจและคุ้มครองเด็กและเยาวชน ได้จัดโครงการและกิจกรรมที่มุ่งเน้นให้เด็กและเยาวชนได้รับการฝึกฝนและพัฒนาทักษะด้านกีฬาหลายประเภท อาทิ กีฬาฟุตบอล เทเบิลเทนนิส ฟุตซอล และแบดมินตัน เป็นต้น โดยได้รับความร่วมมือจากภาคีเครือข่ายต่าง ๆ ซึ่งมีจุดประสงค์ร่วมกัน คือ มุ่งมั่นส่งเสริม พัฒนา และยกระดับการกีฬาในเด็กและเยาวชนให้มีมาตรฐานสากล เป็นที่ยอมรับแก่สังคม และสามารถผันตัวเองไปเป็นนักกีฬาอาชีพได้ในอนาคต ทั้งนี้ การที่โครงการปันฝันปันยิ้ม ได้เชิญคุณโรนัลดินโญ่ เกาโช ซึ่งถือเป็นบุคคลต้นแบบที่มีชื่อเสียงระดับโลก ด้านกีฬาฟุตบอล มาร่วมกิจกรรมในวันนี้ นับเป็นการสร้างแรงบันดาลใจให้แก่เด็กและเยาวชนในการมุ่งมั่นด้านกีฬา เพื่อพัฒนาความสามารถของตนเอง โดยขอให้เด็กและเยาวชนที่ได้เข้าร่วมกิจกรรม นําความรู้และประสบการณ์ที่ได้รับไปประยุกต์ใช้ให้เกิดประโยชน์ ทั้งเรื่องการฝึกฝนทักษะจนเกิดความชํานาญ และสามารถนําไปต่อยอดการเป็นนักกีฬาอาชีพในอนาคตต่อไป
รัฐบาลไทย-ข่าวทำเนียบรัฐบาล-“บิ๊กบี้” ขัตน๊อตข้าราชการกระทรวงแรงงาน ลงพื้นที่ภาคใต้ จังหวัดนครศรีธรรมราช เป็นแห่งแรก
วันจันทร์ที่ 23 ตุลาคม 2560
“บิ๊กบี้” ขัตน๊อตข้าราชการกระทรวงแรงงาน ลงพื้นที่ภาคใต้ จังหวัดนครศรีธรรมราช เป็นแห่งแรก
“บิ๊กบี้” ขัตน๊อตข้าราชการกระทรวงแรงงาน ลงพื้นที่ภาคใต้ จังหวัดนครศรีธรรมราช เป็นแห่งแรก
นายวิวัฒน์ จิระพันธุ์วานิช ผู้ตรวจราชการกระทรวงแรงงาน เปิดเผยว่า พลเอกศิริชัย ดิษฐกุล รัฐมนตรีว่าการกระทรวงแรงงาน มีกําหนดลงพื้นที่ตรวจเยี่ยม รับฟังปัญหา และความต้องการของพี่น้องประชาชน ในพื้นที่ภาคใต้ จังหวัดนครศรีธรรมราช เป็นแห่งแรกของปีงบประมาณ 2561
นายวิวัฒน์ฯ กล่าวว่า พลเอกศิริชัย ดิษฐกุล รัฐมนตรีว่าการกระทรวงแรงงาน มีกําหนดลงพื้นที่ เพื่อตรวจราชการจังหวัดนครศรีธรรมราช ในระหว่างวันที่ 1 – 3 พฤศจิกายน 2561 เป็นการพบปะพี่น้องชาวใต้ เพื่อรับฟังปัญหาและความต้องการด้านแรงงาน ตลอดจนจะได้ติดตามแผนปฏิบัติราชการของหน่วยงานในสังกัดกระทรวงแรงงาน ใน 9 จังหวัดภาคใต้ตอนบนและตอนกลาง ประกอบด้วย จังหวัดนครศรีธรรมราช ชุมพร ระนอง สุราษฏร์ธานี ตรัง พัทลุง กระบี่ พังงา และภูเก็ต ซึ่งแผนการดําเนินงานของกระทรวงแรงงานในปีงบประมาณ พ.ศ. 2561 ได้กําหนดวิสัยทัศน์ Vision Ends ของกระทรวง คือ ต้องยุติความเหลื่อมล้ํา (End to Inequality) ด้วยการทําให้ทุกคนมีงานทํามีรายได้เพื่อการดํารงชีพได้อย่างมีคุณค่า ต้องยุติการจ้างงานในรูปแบบที่ไม่เป็นที่ยอมรับ (End to Unacceptable Forms of Employment) ด้วยการขจัดปัญหาการค้ามนุษย์ ด้านแรงงาน และการใช้แรงงานเด็กในรูปแบบที่ไม่เป็นที่ยอมรับของนานาอารยประเทศ และ ต้องยุติความไม่มีประสิทธิภาพ (End to Inefficiency) ด้วยการให้ข้าราชการกระทรวงแรงงานทํางานด้วยความเข้มข้นและต้องทุ่มเทกับการทํางาน จนสามารถเป็นที่พึ่งของพี่น้องแรงงานได้ อีกทั้งต้องพัฒนาตนเองให้รองรับกับนโยบายของรัฐบาล ที่จะนําพาประเทศไทยไปสู่ไทยแลนด์ 4.0
นายวิวัฒน์ฯ ได้กล่าวเสริมว่า นอกจากนี้ พลเอกศิริชัย ดิษฐกุล ได้สั่งการให้ข้าราชการของกระทรวงแรงงานทุกคน ยึดถือนโยบาย Zero Tolerance (No Corruption / No Illegal Migrant Worker / No Labour Exploitation and No Child labour) ที่ได้ทํามาต่อเนื่องอย่างเคร่งครัดต่อไป และกําชับให้หน่วยงาน ในสังกัดต้องดําเนินการเพื่อการสนับสนุนรัฐบาลในการแก้ปัญหาการกระจายรายได้ให้ทั่วถึงและคอบคลุมพี่น้องประชาชนทุกคนทุกกลุ่ม เพื่อให้ทุกคนสามารถก้าวไปข้างหน้าได้พร้อมกัน
+++++++++++++++++++
กองเผยแพร่และประชาสัมพันธ์
22 ตุลาคม 2560
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ติดตามความก้าวหน้าโครงการจัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา
วันจันทร์ที่ 9 กรกฎาคม 2561
รัฐมนตรีช่วย ก.อุตฯ ลงพื้นที่ติดตามความก้าวหน้าโครงการจัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา
รัฐมนตรีช่วย ก.อุตฯ ลงพื้นที่ติดตามความก้าวหน้าโครงการจัดตั้งศูนย์ทดสอบยานยนต์และยางล้อแห่งชาติ จ.ฉะเชิงเทรา
จ.ฉะเชิงเทรา : วันนี้ (9 กรกฎาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม นายวันชัย พนมชัย นายสุธน
นิคมเขต รองเลขาธิการสํานักงานมาตรฐานผลิตภัณฑ์อุตสาหกรรม และคณะลงพื้นที่ติดตามความก้าวหน้าโครงการจัดตั้งศูนย์ทดสอบยานยนต์และยางล้อแห่งชาติ จังหวัดฉะเชิงเทรา โดยมี นายกิตติพันธุ์ โรจนชีวะ รองผู้ว่าราชการจังหวัดฉะเชิงเทรา นายวีระกิตต์ รันทกิจธนวัชร์ อุตสาหกรรมจังหวัดฉะเชิงเทรา คณะผู้บริหาร อบต.ลาดกระทิง ให้การต้อนรับ พร้อมรายงานความก้าวหน้าของโครงการฯ ขณะนี้อยู่ระหว่างการปรับพื้นที่ จากนั้นจะก่อสร้างสนามทดสอบ UN R117 สํานักงานและห้องปฏิบัติการทดสอบ ซึ่งจะดําเนินการแล้วเสร็จทั้งโครงการฯ พร้อมเปิดใช้งานได้ในเดือนกุมภาพันธ์ 2562